“สมคิด”หวังโครงการรถไฟไทย-จีนสรุปใน มี.ค.หลังคลัง-คมนาคมยกคณะไปเจรจา
"สมคิด"หวังโครงการรถไฟไทย-จีนสรุปใน มี.ค.หลังคลัง-คมนาคมยกคณะไปเจรจา
28 ม.ค. 2559

นายสมคิด จาตุศรีพิทักษ์ รองนายกรัฐมนตรี เปิดเผยว่า การเจรจาความร่วมมือในโครงการรถไฟไทย-จีนคาดจะสามารถหาข้อสรุปได้ภายในเดือน มี.ค.59 หลังจากนายอภิศักดิ์ ตันติวรวงศ์ รมว.คลัง และนายอาคม เติมพิทยาไพสิฐ รมว.คมนาคม นำคณะเดินทางประชุมร่วมกันทางการจีนในวันนี้(28 ม.ค.)
โครงการดังกล่าวเป็นการพัฒนารถไฟขนาดรางมาตรฐาน 1.435 เมตร (Standard Gauge) เส้นทางหนองคาย-นครราชสีมา-แก่งคอย-ท่าเรือมาบตาพุด ระยะทาง 845.27 กิโลเมตร และเส้นทางแก่งคอย-กรุงเทพฯ ระยะทาง 118.14 กิโลเมตร